பெருமாள் முருகன் திருச்செங்கோட்டை அடுத்துள்ள கூட்டப்பள்ளி என்னும் சிற்றூரில் எளிய வேளாண் குடும்பத்தில் பிறந்தவர். அவருடைய தந்தை ஒரு திரையரங்கின் முன் ‘சோடா’ கடை நடத்தி வந்தார். பெருமாள் முருகன் உயர்நிலைப்பள்ளி வரையில் திருச்செங்கோட்டில் படித்தார். சென்னைப் பல்கலைக் கழகத்தில் முனைவர் பட்டம் பெற்றார். நாமக்கல் அரசு கலைக் கல்லூரியில் இருபது ஆண்டுகளாகத் தமிழ்ப் பேராசிரியராகப் பணிபுரிந்து வருகிறார். கொங்கு மண்டலத்தின் வெள்ளாள கவுண்டர் சாதியில் பிறந்த பெருமாள் முருகன், வேலூர் மாவட்டத்தில் டாக்டர் மு. வரதராசன் பிறந்த ஊரான வேலத்தைச் சேர்ந்த தாழ்த்தப்பட்ட வகுப்பினரான எழிலரசியை மணந்தார், எழிலரசியும் அரசுக் கல்லூரியில் துணைப் பேராசிரியர்.